Paterna participa en el primer Certamen d'Art Urbà Encarna Jiménez dedicat a les dones emprenedores
10/11/2021

# Paterna participa en el primer Certamen d'Art Urbà Encarna Jiménez dedicat a les dones emprenedores

[![Paterna participa en el primer Certamen de Arte Urbano Encarna Jiménez dedicado a las mujeres emprendedoras](/images/noticias/2021/11/7726/7726_lg.jpg)](/images/noticias/2021/11/7726/7726_lg.jpg)

10.11.2021

La ciutat és, juntament amb València, Aldaia, Paiporta i Torrent, un dels municipis en els quals els artistes inscrits en aquest concurs organitzat per Pintures Blatem plasmaran els seus esbossos en espais oberts per a contribuir a visibilitzar l'art urbà i a una major presència de joves artistes

Paterna s'ha unit a la primera edició del Certamen d'Art Urbà Encarna Jiménez dedicat a les dones emprenedores i serà una de les ciutats que acolliran les obres seleccionades.  
  
Aquesta iniciativa de l'empresa valenciana Pintures Blatem i en la qual participen altres municipis com València, Aldaia, Paiporta i Torrent, té com a objectiu, tal com ha explicat la regidora d'Inclusió Social i Polítiques d'Igualtat, Isabel Segura “visibilitzar l'art urbà i contribuir al fet que els i les joves artistes tinguen més presència així com retre homenatge a les dones emprenedores, apostant per aquesta temàtica com a eix central dels esbossos participants”.  
  
D'aquesta manera, les obres d'art urbà s'executaran en el túnel que uneix el barri de Lloma Llarga amb el nucli urbà, conegut com el túnel de Jaume I, i l'Ajuntament podrà utilitzar la imatge per a il·lustrar publicacions i difondre així el treball dels i les joves artistes.  
  
El període d'inscripció per a aquest certamen, el guanyador del qual/a obtindrà un premi de 1.500 euros, finalitza el 22 de novembre i la convocatòria està oberta a artistes urbans que residisquen a la Comunitat Valenciana, disposen d'un portfolio amb altres obres urbanes i utilitzen la tècnica amb pintura aplicada a brotxa, corró o pistola.  
  
Una vegada es tanque el termini d'inscripció, el jurat, compost per la cantant Soledad Giménez, el col·lectiu d'art urbà Parets, la CEO de Blatem, Nuria Lluna i Xavi Calvo, director de la World Design Capital, seleccionarà les obres finalistes, que es plasmaran en els espais cedits pels Ajuntaments.  
  
Les sol·licituds es poden presentar a través de la web www.arteurbanoblatem.com juntament amb un esbós del treball que es pretén plasmar i indicant la superfície a intervindre.